Friluftsbadet i Aalborg har næsten eksisteret siden 2. verdenskrig, men nu er det snart slut med det gamle anlæg. Til næste år bliver en ny, stor fjordpark opført. I dag skulle gamle anlæg fyldes med vand for sidste gang - og gøres klar til en sidste sæson. - Friluftsbadet er slidt godt og grundigt ned. Det har holdt godt, men nu er det også på tide, at der kommer et nyt, siger Kaj Bjerregaard, der har været bademester på anlægget siden 1983. 'Vestre Fjordpark' hedder det kommende anlæg til 55 millioner, som skal opføres til efteråret. Et anlæg som skal skabe bedre faciliteter for de badende, bedre legepladser - og ikke mindst mulighed for at sejle i kajak. Bademesteren, der er i gang med sin 32. sæson på stedet, glæder sig over, at traditionen med et friluftsbad fortsætter. - Det er dejligt at få et nyt udendørsbad - og så er det vare rart at tænke på, at folk stadig vil komme og bade i fjordvand. Det skal nok blive godt.

Opsummering:
Friluftsbadet i Aalborg skulle i dag fyldes for sidste gang. Fjord-badet har eksisteret siden 1947 - til næste år bliver et nyt, stort badeanlæg bygget.